钦定古今图书集成/明伦汇编/氏族典/第517卷 > 《廖用贤尚友录》 > 忽辛
## 钦定古今图书集成/明伦汇编/氏族典/第517卷 > 《廖用贤尚友录》 > 忽辛

按《万姓统谱》：辛大德元年，改迁云南行省右丞。时广
南酋沙奴素强悍，宋时常赐以金印，云南诸部悉平，
独此梗化。辛遣使诱致，待之以礼，留数日不遣。酋请
还，辛曰：“汝欲还，可纳印来。”酋不得已，赍印以纳。辛置
酒宴劳，讽令偕印入觐，帝大悦。